Brigitte Nielsen

Brigitte Nielsen (født 15. juli 1963 i Rødovre) er en dansk skuespiller, model, musiker og reality tv-personlighed, der begyndte sin karriere med at stå model for Greg Gorman og Helmut Newton og flere år senere, i 1985, medvirkede hun i Red Sonja og Rocky IV. Hun er også kendt for sit tidligere ægteskab med Sylvester Stallone. Hun spillede Karla Fry i Beverly Hills Cop II med co-stjernespækket Eddie Murphy og spillede den mørke heks i tv-serien The Cave of the Golden Rose mellem 1992 til 1996. Hun medvirkede også i Michael Jacksons "Liberian Girl" musikvideo. Hun taler flydende dansk, engelsk, italiensk og tysk.

Tidlige liv 
Birgitte Nielsen er datter af bibliotekar Hanne og ingeniør Svend Nielsen, og har en bror Jan Nielsen. Hun gik i skole på Statens Pædagogiske Forsøgscenter (SPF) i klasse med blandt andre Thomas Blachman.

Karriere 
I 1979 rejste hun som blot 16 årig til Italien for at starte en karriere som model (hun er 185 cm høj). Hun kom til at arbejde for topdesignere som f.eks. Giorgio Armani og Gianni Versace, og hendes arbejdspladser var Milano, Paris, Berlin og New York.

I 1985 indspillede hun sin første film med titelrollen i filmen Red Sonja (på dansk De Frygtløse). Højdepunktet i hendes skuespillerkarriere var som snigmorderen Karla Fry i den amerikanske film Frækkere end politiet tillader 2 (originaltitel: Beverly Hills Cop II). Og Michael Jackson´s musikvideo Liberian Girl

Hun har senere medvirket i adskillige tv-shows og -serier. I Januar 2012 blev hun kåret til jungle dronning i RTL serien "Ich bin ein Star – holt mich hier raus" efter en 16 dages hård overlevelseskamp i Australiens jungle. Hun satte sig igennem overfor sine 10 modstander, bl.a. fodboldspiller Ailton Goncalves da Silva fra Rio Branco, Brasilien.

Ægteskaber og børn 
Hun har været gift fem gange og er mor til fem børn. Fra 1983-85 var hun gift med den danske musiker Kasper Winding, med hvem hun i 1984 fik sønnen Julian Winding som i dag er forsanger i bandet Hard Candy. I 1985-87 var hun gift med den amerikanske skuespiller Sylvester Stallone, som hun mødte under indspilningen af Red Sonja, og i hvis film Rocky IV og Cobra) hun senere medvirkede. Derefter blev hun forlovet med fodboldstjernen Mark Gastineau, mens han stadig var gift. De fik sønnen Killian i 1989. Fjerde ægteskab var med den schweiziske/italienske racerkører Raoul Meyer i 1993-2005, hvor parret fik sønnerne Douglas Aaron i 1992 og Raoul Jr. Ayrton i 1995 (den sidste opkaldt efter hendes ven Ayrton Senna). Den 8. juli 2006 blev hun gift med Mattia Dessi, der er tidligere model og nu tjener. Med ham har hun i en alder af 54 fået sit femte barn, en datter. 

Det skrives ofte, at hun i 1990-92 var gift med instruktøren Sebastian Copeland (Orlando Blooms fætter), men ifølge hende selv var der ikke tale om et lovformeligt ægteskab.

Som 54 årig fødte hun sit femte barn, en datter Frida.

Filmografi 
 Red Sonja (1984)
 Rocky IV (1985)
 Cobra (1986)
 Frækkere end politiet tillader 2 (1987)
 Bye Bye Baby (1988)
 Domino (1988)
 Murder on the Moon (1989) (TV)
 976-Evil II (1991)
 Mission of Justice (1992)
 The Double 0 Kid (1992)
 Fantaghirò (1992-1996) (TV)
 Chained Heat 2 (1993)
 Compelling Evidence (1995)
 Codename : Silencer (1995)
 Terminal Force (1995)
 Snowboard Academy (1997)
 Paparazzi (1998)
 She's Too Tall (1998)
 Hostile Environment (1999)
 Doomsdayer (2000)
 Voyage : Killing Brigitte Nielsen (2007) (TV)
 The Hustle (2008)
 Big Money Rustlas (2010)
 Ronal Barbaren (2011)
 Eldorado (2012)
 The Key (2013)
 Raising Hope (2014) (TV)
 Mercenaries (2014)
 Portlandia (2015) (TV)
 Exodus (2017)
 Creed II (2018)
 The Exxperience (2019)
 Guardians of Justice (2022) (TV)

Diskografi

Studiealbum 
 Every Body Tells A Story (1988)
 I am the One ... Nobody Else (1992)
 No More Turning Back (2000)
 Tic-Toc (2001)
 Gitta vs. RuPaul (2002)
 Brigitte Nielsen (2008)

Opsamlingsalbum 
 1987: Body Next to Body (Falco meets Brigitte Nielsen) 
 1987: Every Body Tells a Story 
 1988: Maybe
 1988: Strange Love
 1988: Siento
 1990: Rockin' Like a Radio
 1991: My Girl (My Guy)
 1992: How Could You Let Me Go
 2000: No More Turning Back (Gitta) 
 2001: Tic Toc (Gitta)
 2002: You're No Lady (Gitta,RuPaul) 
 2012: Misery (Gitte Nielsen feat Spleen United)

Referencer

Eksterne henvisninger 

 
 
 

Skuespillere fra Danmark
Deltagere i Big Brother (Danmark)